钦定古今图书集成/明伦汇编/官常典/第164卷 > 宗 賨
## 钦定古今图书集成/明伦汇编/官常典/第164卷 > 宗 賨

《顷王》四年“夏楚成嘉执宗子。”

按《春秋》不书。按《左传文公十二年》：“楚令尹大孙伯
卒，成嘉为令尹。群舒叛楚，夏子孔执舒子及宗子，遂
围巢。”

按《路史》：“颛顼高阳氏取胜奔氏曰娽，生伯称、卷章、季
禺三人。卷章取梎水氏曰娇，生犁及回，回食于吴，是
曰吴回。生陆终，取鬼方氏曰嬇𣎜。三年生子六人：曰
樊，曰惠连，曰篯，曰求言，曰晏安，曰季连。伯禹定荆州，
季𦬒实居其地，生附叙，始封于熊，故其子为穴。”熊，荆
楚名也。夏有楚狐父，厥后鬻熊子者，师臣西伯。成王
时，熊氏畔，乃复封子绎于荆，居丹阳，是为楚。十七世
通祈周显号事，抑乃自称之。子赀迁郢及魏，为秦诈
留子横徙陈，凡二十有五世而秦灭之。濮、罗、归、越、賨、
滇麇、穈、𦬒蛮，皆𦬒分也。归是夔，賨是宗绎之适昆挚，
以疾废于夔，亦并于楚。

〈注〉𦬒谷野，以名加姓。附，《叙史》作“附沮。”《大戴》附祖氏。产熊穴。季𦬒，即季连，𦬒姓也。